29 November: Maak van elke geleentheid die beste gebruik.– Jan van der Watt - www.bybelkennis.co.za
29 November: Maak van elke geleentheid die beste gebruik.– Jan van der Watt
by Mitch Kalp · Published 29/11/2017 · Updated 14/11/2017
1 Pet 3:8-22 (fokus 3:12-17)
Ons moet die kanse wat ons in die lewe kry, benut, want ons weet nie wanneer daardie kanse weer oor ons pad gaan kom nie. Dit geld ook vir kanse om te vertel watter rol God in jou lewe speel.
Elkeen van ons weet hoe ongemaklik dit kan wees as ons saam kuier of oor iets by die werk gesels en iemand “getuig” skielik. Daar is plekke en geleenthede vir alles en daarvoor moet ons ‘n fyn aanvoeling ontwikkel. As die geleentheid kom om wel oor die Here te praat, moet ons dit nie laat verbygaan nie. Maar maak seker dit is die regte geleentheid – as die situasie reg is, moet die woorde daar wees (15).
Maar dit gaan nie net oor “getuig” nie. Vir Petrus is die manier waarop ons dit doen net so belangrik (16). ‘n Geleentheid kan net eenmaal kom en ons moet dit nie opmors nie. Ons moet absoluut die beste daarvan maak, want die saak waarom dit gaan is lewensbelangrik. As hy sê: “Doen dit mooi” gee hy nie ‘n resep nie, maar praat hy oor sensitiwiteit en gesindheid. As jy in die situasie kom, moet jou oë en ore oop wees om die situasie so te lees dat jy die beste daaruit kan haal. Jy moet elke situasie voluit benut om jou doel te bereik. Daarom is dit so belangrik om dit reg te doen. Moenie maak soos die assuransieagent wat sê: “Jy moet die polis koop. Ek het ‘n paar weke gelede ‘n polis aan iemand verkoop en hy is verlede week dood. Toe betaal hulle R1,000,000 aan sy familie uit. Jy kan net so gelukkig wees” nie. Lees die situasie mooi, hou die persoon se reaksies dop, reageer daarop en moet bo alles nie aan die stry gaan nie.
Maak goeie gebruik van elke geleentheid, maar net as dit regtig ‘n geleentheid is.
25 April: Jou lewe kan nooit doelloos wees nie. – Jan van der Watt
by Mitch Kalp · Published 25/04/2017 · Last modified 28/03/2017
31 Oktober: Moenie in die wegspringblokke bly sit nie. – Jan van der Watt
by Mitch Kalp · Published 31/10/2017 · Last modified 18/10/2017
Die Here roep Israel om Babel te verlaat (48:14-22) – Francois Malan
Ontsag vir die Here
Galasiërs: Die brief van genade
Die Groot Geloofswoordeboek: Vergifnis
Die eerste brief van Johannes: Bly in die liefde Die tweede vereiste om in die lig te kan lewe: wees gehoorsaam (vervolg): (c) Bly in die liefde (2:9-11)
Maak goed klaar
‘n Nuwe Kategismus: Vraag 43
Terug na die Ou Testament: Die Sabbat (3)
Die Openbaring aan Johannes – Satan losgelaat en oorwin (20:7-10) – Francois Malan
Wat leer Spreuke ons van wysheid?
Laaste 7 Dae: 5,919
Laaste 30: 18,869
Laaste 365 Dae: 500,752